钦定古今图书集成/理学汇编/学行典/第194卷 > 汪仲庸
## 钦定古今图书集成/理学汇编/学行典/第194卷 > 汪仲庸

按《兴安县志》：汪仲庸，学问淹博，事母以孝闻。永乐闲，
为金华教授。赴京上诗乞就移养。诗曰：“八十慈亲六
十儿，白头相对忍相违。身游京国三千里，心在庭闱
十二时。红日瞻依心恋恋，白云凝望思迟迟。得全就
禄移供养，没齿怀恩讵敢遗。”上怜之，改上饶训。戊子、
辛酉，与福建文衡。